“ศบค.” พบผู้ติดเชื้อ “โควิด” เพิ่ม 5 ราย มาจากตปท. ดันยอดป่วยสะสม 3,480 คน
“ศบค.” พบผู้ติดเชื้อ “โควิด” เพิ่ม 5 ราย มาจากตปท. ดันยอดป่วยสะสม 3,480 คน
“ศบค.” พบผู้ติดเชื้อ “โควิด” เพิ่ม 5 ราย มาจากตปท. ดันยอดป่วยสะสม 3,480 คน
15 ก.ย. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 15 ก.ย.63 เมื่อเวลา 11.00 น. ระบุว่า พบผู้ป่วยยืนยันติดเชื้อรายใหม่ 5 ราย เดินทางมาจากต่างประเทศ และเข้าพักในสถานที่เฝ้าระวังที่รัฐจัดให้ (State Quarantine)
ทั้งนี้ ทำให้จำนวนผู้ป่วยยืนยันสะสมล่าสุดอยู่ที่ 3,480 ราย เป็นผู้ป่วยที่ติดเชื้อภายในประเทศ 2,445 คน และผู้ป่วยที่ตรวจพบในสถานที่กักกันที่รัฐจัดให้ 542 ราย มีผู้ป่วยที่รักษาหายเพิ่ม 3 ราย รวมรักษาหายแล้วอยู่ที่ 3,315 ราย ยังรักษาตัวอยู่ในโรงพยาบาล 107 ราย ไม่มีผู้เสียชีวิตเพิ่มเติม ยอดผู้เสียชีวิตสะสมยังคงอยู่ที่ 58 ราย
สำหรับผู้ป่วยรายแรก กลับจากญี่ปุ่น เป็นชายไทย อายุ 33 ปี อาชีพรับจ้าง เดินทางถึงไทยวันที่ 9 ก.ย. เข้าพัก State Quarantine ใน จ.ชลบุรี  วันที่ 12 ก.ย. ผลตรวจพบเชื้อ
รายที่ 2 มาจากปากีสถาน เป็นนักศึกษาชายไทย อายุ 23 ปี ถึงไทยวันที่ 13 ก.ย. ผ่านการคัดกรอง ณ ด่านควบคุมโรค วันที่ 13 ก.ย. ผลตรวจพบเชื้อ
รายที่ 3 มาจากกาตาร์  เป็นชายสัญชาติอิหร่าน  อายุ 35 ปี อาชีพธุรกิจส่วนตัว ถึงไทย วันที่ 13 ก.ย. เข้าพัก Alternative Hospital Quarantine ในกรุงเทพมหานคร วันที่ 13 ก.ย. ผลตรวจพบเชื้อ
รายที่ 4 มาจากบาห์เรน เป็นชายไทย อายุ 63 ปี อาชีพพนักงานบริษัท ถึงไทยวันที่ 30 ส.ค. เข้าพัก State Quarantine ใน จ.ชลบุรี วันที่ 14 ก.ย. ผลตรวจพบเชื้อ
และรายที่ 5 มาจากซาอุดีอาระเบีย เป็นชายสัญชาติอังกฤษ อายุ 40 ปี อาชีพพนักงานบริษัท เดินทางถึงไทยวันที่ 1 ก.ย. เข้าพัก Alternative State Quarantine ในกรุงเทพมหานคร วันที่ 13 ก.ย. ผลตรวจพบเชื้อ